Üsari Eltera händs sich vur SBB a Tageskarta kauft und somit sind miar am morga früah mit am Zug Richtig Züri gfahra. Vo döt us simmer denn uf dr Flughafa. Das isch denn toll gsi. Miar sind mit amna Bus zur Zuaschauer-Terrassa chauffiart worda und döt hämmer denn Flüger bestuunt wo gstartet udn glandet  sind. Eigentlich händ mini Eltera denn spontan aswo hera flüga wella, aber leider häts kei passendi Agebot ka wo im Budget glega wärend... und so simmer halt wieder uf Züri zrugg. Ds Mami und dr Gian-Andri händ denn ds Tram gno und sind as bitzli im Züügs uma gfahra. Dr Papi isch mit am Laurin ds Fuass unterwegs gsi. Miar händ üs denn bim Bürkli-Platz wieder troffa und vo döt us hämmer ds Schiff uf Wädenswil gno. As hät üs uh guat gfalla! Vo Wädenswil us hämmer denn wieder dr Zug gno und sind denn heiwärts  gfahra. Miar sind uh müad hei ko aber as isch würkli an uh schöna Tag gsi!